kk en en ba kk kk kk mn kk ky ru kk ru kk bg kk ru kk kk en kk en kk kk kk kk kk kk kk kk kk kk ru kk kk kk kk kk ky kk ky uk en kk kk kk fr ky kk fr kk kk fr kk kk fr kk kk es kk kk en kk kk en kk kk en ky kk fr kk kk nb kk kk de kk kk en kk kk de kk kk fr ky kk de bg kk fr bg kk en mn kk en kk kk de kk kk fr ru kk de kk kk de kk kk de ru kk fr ky kk fr kk ru ru tt bg kk ru ru en en sv fr de de fr fr fr sv en fr en ja fr de fr es nb fr de en en sv de de fr en fr it fr en hbs_cyr ky kk en es en es kk kk kk es kk kk oc kk kk de kk kk fr kk kk lmo kk kk fr kk kk ca kk kk fr kk kk kk kk
ҒАЛЫМНЫҢ ӨНЕГЕЛІ ЖОЛЫ - Атырау газеті
Елімізде  жануарлар  патологиясы саласындағы жетекші ғалым Өтеген Ығылманұлы үстіміздегі жылы 85 жасқа толды.
Индер ауданына қарасты Бөдене ауылының тумасы, Алматының зоотехикалық-малдәрігерлік институтын үздік бітірген Өтеген Ығылманұы, 1952-1955 жылдары Қызылқоға ауданаралық ветеринариялық зертханасының  директоры, эпизоотолог-дәрігері болып қызмет етіп, мал арасында туындаған індеттерді жою мақсатындағы іс-әрекеттерді қолға алады, сөйтіп, ол өндірістік тәжірибе арқылы өз мамандығына машықтанады.
Өтекеңнің үлкен ғылыми-педагогтік қызметі 1955 жылдың аяғында Алматы зоотехникалық-малдәрігерлік  институтында, қазіргі Қазақ Ұлттық агроуниверситетінде  бастау алған. Бұл жоғары оқу орнының патологиялық анатомия кафедрасында 44 жыл бойы тапжылмай еңбек еткен ол, ғылыми-ұстаздық қызметтің барлық сатыларынан өткен: аспирант, ассистент, доцент, 18 жыл бойы кафедраның меңгерушісі, профессор. Одан әрі, 1999-2004 жылдары, Әл Фараби атындағы Қазақ ұлттық университетінің гистология, эмбриология, торша биологиясы кафедрасының профессоры болады. Қазірде еңбек жолын жалғастырып жатқан Өтеген Ығылманұлы Ф.М.Мұқамедқалиев атындағы эксперименттік биология институтына бас ғылыми қызметкерлік жұмысқа 2005 жылы ауысты.
Ғалым жануарлар токсоплазмозы бойынша үлкен көлемді зерттеулер жүргізіп, аурудың патологиялық морфологиясы, дерттенуі мен диагностикасы туралы ветеринариялық ғылым мен өндірістік іс-тәжірибеде маңызы жоғары нәтижелерге қол жеткізіп, докторлық диссертация қорғаған.
Өтекеңнің ветеринария мүддесіне байланысты тындырған басқа да ғылыми-зерттеу жұмыстары баршылық. Ол елімізде беймәлім болып келген, шаруашылықтарға тигізер зияны мол он шақты жұқпалы (инфекциялық, инвазиялық) аурулар мен улануларды өз зерттеулерімен алғашқы болып таныды, шәкірттерімен бірлесе отырып, олардың мән-мағынасын білу, оларды тану және ажырата білу тұрғысынан біраз зерттеулер жасаған. Нәтижесінде ғылыми-практикалық құндылығы жоғары деректерге қол  жеткізген.
Өтеген Ығылманұлы отандық байырғы қылшық жүнді қой тұқымдарының тері жабындысы мен аталық және аналық жыныс бездерінің құрылымдық-функционалдық қалыптасу заңдылықтарын, олардың тұқымдық ерекшеліктерін зерттеді. 1958-1959 жылдары Семей өңірінде атом бомбаларын сынаудың адам және жануарлар ағзасына тигізер зардаптарын зерттеу ғылыми экспедициясының құрамында болып, жабық тақырып бойынша ғылыми-зерттеулер  атқарды.
Өтекең – 170-тен аса ғылыми, ғылыми-әдістемелік жарияланымдардың авторы. Ол Мәскеу, Ленинград, Қазан, Воронеж, Тбилиси, Таллин, Львов, Витебск, Саратов, Харьков, Самарқанд, Омбы және т.б. Кеңес Одағында білім-ғылым орталықтары болған қалаларда өткен Бүкілодақтық, халықаралық ғылыми конференциялардың жұмыстарына қатысып, өз зерттеулерінің нәтижелері бойынша тартымды баяндамалар жасады.
Оның ғылыми-педагогтік кадрларды дайындау ісінде де табысы зор. Ғалымның жетешілігімен бір магистрлік, сегіз кандидаттық, екі докторлық диссертация қорғады.
Қоғамдық жұмыстарда белсенділік танытқан Өтеген Ығылманұлы 1997-2005 ж.ж. Қазақстан Республикасы Ғалымдарды аттестациялау комитетінің ауыл шаруашылығы және ветеринариялық ғылымдар эксперттік кеңесінің сарапшысы, 1981-2000 жылдары КСРО Денсаулық министрлігі жанындағы Патанатомдардың Бүкілодақтық қоғамының ветеринариялық секциясының президиум мүшесі, 1997-1998 жылдары Қазақ Ұлттық Аспендияров атындағы медициналық университет жанындағы морфология саласында докторлық диссертация қорғау кеңесінің, 1986-2010 жылдары Алматы зоотехникалық-малдәрігерлік институты (1996 ж. Қазақ Ұлттық аграрлық университеті) жанындағы докторлық диссертация қорғау кеңесінің мүшесі болды.
Өтеген Ығылманұлы КСРО Жоғары және арнайы орта білім беру министрлігінің Құрмет грамотасымен (1989 ж.) және осы министрліктің «Еңбек үздігі» белгісімен (1979 ж.), ҚР Білім және ғылым министрлігінің Құрмет грамоталармен (1993, 1996 ж.ж.), «Еңбек ардагері» (1986 ж.), «1941-1945 ж.ж. Ұлы Отан соғысындағы жеңіске 60 жыл» және «1941-1945 ж.ж. Ұлы Отан соғысындағы жеңіске 70 жыл» медальдарымен марапатталған.
атындағы эксперименттік биология институты» ЖШС директоры.
Жолдағы қауіпсіздік бәрінен маңызды
«AMANAT» партиясының кезектен тыс ХХІV съезіне Атырау облысынан делегаттар сайланды
Атырауда Мұхтар Шахановқа ерекше құрмет көрсетілді
Көне тарих көмбесіндегі кездесу
Бозбала бойындағы намысты қалай оятамыз?
Мектептің мерейі, оқушының болашағы – ҰСТАЗДЫҢ ҚОЛЫНДА
Ұстаздардың әлеуметтік жағдайы талқыланды
Тұғырнамада қандай тақырыптар қамтылған?
АВТОРЛЫҚ БАҒДАРЛАМА: ІЗДЕНІСТЕН НӘТИЖЕГЕ ДЕЙІН
Бас прокуратурада бизнес мәселелері талқыланды
Атырау университетінде жаңа аудитория ашылды
«Отбасы – береке мен бірліктің бастауы»
«Түркістан жыланы»: ОЛ ТУРАЛЫ НЕ БІЛЕМІЗ?
Қаламының желдірме желі бар
Құрманғазыда егіздер шеруі өтті
«MEKTEP-ONLINE» – оқушыға мол мүмкіндік
Атырауда агрокешен маманға зəру
«28 ілмек» еріктілері шала туған балаларға бұйымдар тоқыды
Қызылқоғалық шаруагер асыл тұқымды мал басын өсіріп отыр
ТАРИФ: Тұрғындарды тығырыққа тіремеуі тиіс
Камералдық бақылау нені көрсетеді?
Көне тарих көмбесіндегі кездесу
ЕУРОПА МЕН АЗИЯНЫ, ШЫҒЫС ПЕН БАТЫСТЫ ҰШТАСТЫРҒАН ҰЛЫ
Бозбала бойындағы намысты қалай оятамыз?
Облыста соңғы бес жылда әскерге шақыру жүктемесі орындалмай отыр.
БИЫЛҒЫ ОҚУ ЖЫЛЫ ҚАРСАҢЫНДА ЕНГІЗІЛГЕН ЖАҢАЛЫҚТЫҢ БІРІ
Атырау университетінде жаңа аудитория ашылды
Халел Досмұхамедов атындағы Атырау университетінде
«Отбасы – береке мен бірліктің бастауы»
Тәрбиенің қайнар көзі отбасынан басталады десек, әрбір
Құрманғазыда егіздер шеруі өтті
Бұл туралы С.Көшекбаев аудандық мәдениет үйінің директоры
«28 ілмек» еріктілері шала туған балаларға бұйымдар тоқыды
Бұл туралы Атырау облысы Өңірлік коммуникациялар қызметі
Қызылқоғалық шаруагер асыл тұқымды мал басын өсіріп отыр
Қызылқоғалық шаруагер Асхат Үбіғалиев асыл тұқымды
Газет Қазақстан Республикасы ақпарат және коммуникациялар министрлігі ақпарат комитеті мерзімді баспасөз басылымын, ақпараттық агенттігін және желілік басылымды есепке қою, қайта есепке қою туралы 2018 жылғы 16 мамыр күнi тiркелiп, тiркеу туралы №17097-Г куәлiгi берiлген.
Авторлар жарияланымындағы  пiкiрлер  редакцияның түпкiлiктi көзқарасы
болып танылмайды. Қолжазбалар өңделедi және  авторға қайтарылмайды.